EkBass/fiwiki-20250220-pages-articles huggingface dataset:
Josef Österbladh

Josef Österbladh (29. toukokuuta 1845 Alavieska – 15. elokuuta 1913 Helsinki) oli suomalainen pappi ja valtiopäivämies. Josef Österbladhin vanhemmat olivat lääninrovasti Wilhelm Österbladh ja Agatha Schroderus ja puoliso vuodesta 1869 Maria Magdalena Schroderus. Österbladh tuli ylioppilaaksi 1863 ja suoritti teologisen erotutkinnon ja vihittiin papiksi 1867. Varapastorin arvon hän sai 1876. Österbladh oli ensin Pyhäjoen kirkkoherran apulainen ja sitten Siikajoen kirkkoherran apulainen 1868 ja Lumijoen kappalainen 1871, astuen virkaan 1873. Piippolan kirkkoherra hänestä tuli 1883, mihin virkaan hän astui 1884, ja lääninrovasti 1886. Österbladh tuli Lapinlahden kirkkoherraksi 1894. Hän oli kirkolliskokousedustaja 1886 ja pappissäädyssä valtiopäivämies 1885.Österbladh, Josef. Suomen papisto 1800–1920 -verkkojulkaisu. Helsinki: Suomalaisen Kirjallisuuden Seura, 2017. Viitattu 6.1.2021. Historioitsija, arkistonhoitaja Kaarlo Österbladh oli Josef Österbladhin poika.Ylioppilasmatrikkeli 1853–1899: Österbladh Kaarlo Viitattu 6.1.2021. ==Lähteet== Luokka:Suomen evankelis-luterilaisen kirkon papit Luokka:Suomen suuriruhtinaskunnan pappissäädyn valtiopäivämiehet Luokka:Vuonna 1845 syntyneet Luokka:Vuonna 1913 kuolleet
Mikey Anderson

Michael "Mikey" Anderson (s. 25. toukokuuta 1999 Fridley, Minnesota) on yhdysvaltalainen jääkiekkoilija, joka edustaa NHL-seura Los Angeles Kingsiä. Pelipaikaltaan Anderson on puolustaja. Hän on Kingsin neljännen kierroksen varaus vuoden 2017 varaustilaisuudesta. Andersonin veli Joey on myös ammattilaisjääkiekkoilija. Hän edustaa Toronto Maple Leafsin organisaatiota. == Pelaajaura == Anderson siirtyi kaudeksi 2017–2018 edustamaan Minnesota- Duluthin yliopiston joukkuetta. Anderson pelasi joukkueessa kaksi kautta, joilla molemmilla voitti mestaruuden. Hän pelasi yhteensä 79 ottelua tehden tehot 11+39=50. Vuosina 2018 ja 2019 Anderson oli osana Yhdysvaltain alle 20-vuotiaiden maajoukkuetta nuorten maailmanmestaruuskilpailuissa. Jälkimmäisessä turnauksessa hän toimi Yhdysvaltain kapteenina joukkueen edetessä finaaliin, jossa se kuitenkin hävisi Suomelle. Los Angeles Kings varasi Andersonin 103. pelaajana NHL:n vuoden 2017 varaustilaisuudessa. Huhtikuussa 2019 Kings ja Anderson solmivat kolmivuotisen tulokassopimuksen. Seuraavan kauden, 2019–2020, Anderson pelasi suurimmaksi osaksi Kingsin AHL- farmiseura Ontario Reignissä, jossa teki 53 ottelussa tehot 3+12=15. Ensimmäisellä ammattilaiskaudellaan hän pääsi pelaamaan kuusi runkosarjaottelua NHL:ssä, jossa debytoi 28. helmikuuta 2020 ottelussa New Jersey Devilsiä vastaan. Hänen veljensä Joey pelasi Devilsissä. Anderson teki ensimmäisen maalinsa neljännessä ottelussaan 9. maaliskuuta 2020 Colorado Avalanchea vastaan. Se oli hänen ainoa tehopisteensä NHL:ssä kauden 2019-2020 aikana. Syyskuussa 2022 Anderson teki Kingsin kanssa yksivuotisen ja miljoonan dollarin arvoisen jatkosopimuksen. https://www.tsn.ca/los-angeles-kings-mikey- anderson-one-year-1-million-deal-1.1847180 Helmikuussa 2023 Anderson teki Kingsin kanssa kahdeksanvuotisen ja yhteensä 33 miljoonan dollarin arvoisen jatkosopimuksen. https://www.tsn.ca/nhl/los-angeles-kings-sign-d-mikey- anderson-to-eight-year-33m-contract-1.1919732 == Tilastot == 2015–2016 Waterloo Black Hawks USHL 57 1 15 16 30 9 3 2 5 4 2016–2017 Waterloo Black Hawks USHL 54 5 29 34 52 8 2 1 3 10 2017–2018 Minnesota-Duluthin yliopisto NCAA 39 5 18 23 18 – – – – – U20 7 0 1 1 2 2018–2019 Minnesota-Duluthin yliopisto NCAA 40 6 21 27 18 – – – – – U20 7 2 3 5 6 2019–2020 Los Angeles Kings NHL 6 1 0 1 0 – – – – – Ontario Reign AHL 53 3 12 15 18 – – – – – 2020–2021 Los Angeles Kings NHL 54 1 10 11 30 – – – – – 2021–2022 Los Angeles Kings NHL 57 2 6 8 8 7 0 1 1 4 2022–2023 Los Angeles Kings NHL 77 5 15 20 40 6 0 1 1 2 2023–2024 Los Angeles Kings NHL 74 2 16 18 18 5 1 2 3 2 5 kautta yhteensä NHL 268 11 47 58 96 18 1 4 5 8 == Lähteet == * === Viitteet === Luokka:Los Angeles Kingsin pelaajat Luokka:Los Angeles Kingsin varaamat pelaajat Luokka:Yhdysvaltalaiset jääkiekkoilijat Luokka:Vuonna 1999 syntyneet Luokka:Elävät henkilöt
Österbladh

Österbladh on ruotsinkielinen sukunimi, joka on muun muassa seuraavilla henkilöillä: *Josef Österbladh (1845–1913), suomalainen pappi ja valtiopäivämies *Kaarlo Österbladh (1878–1943), suomalainen arkistonhoitaja, historioitsija ja tietokirjailija *Kaarlo Airas (vuoteen 1900 Österbladh, 1880–1960), suomalainen pappi, opettaja ja historioitsija
Koivurinta

Koivurinta on sukunimi, joka on muun muassa seuraavilla suomalaisilla henkilöillä: *Aatos Koivurinta (1916–2001), seiväshyppääjä *Matti Koivurinta (1931–2023), taiteen keräilijä ja kauppaneuvos
Ekniemi

Ekniemi () on kylä Kemiönsaaren kunnassa. Kylä sijaitsee Kemiön luoteisosassa meren rannalla. Ekniemi sijaitsee korkeiden kallioiden rajaamassa mereen laskevassa laaksossa. Kylän läpi kulkeva Mjösundintie yhdistää Ekniemen Pungbölen ja Degerdalin kyliin. Kylässä on hieman hajallaan muutamia maatiloja ja asuintiloja ja meren rannalla on lukuisia kesäasuntoja sekä Ekniemen lomakylä ja leirintäalue.Ekniemen lomakylä Viime vuosina kunta on kaavoittanut Ekniemeen tiiviimpää kyläasutusta. Ekniemen kolme kantatilaa mainitaan vuoden 1540 maakirjassa. Tilat ovat päätyneet samalle omistajalle 1800-luvun aikana ja nykyisin vain Västergård on jäljellä. Kylän rakenne oli varsin muuttumaton 1900-luvun alkuun saakka. Kylässä on ollut kaksi vesimyllyä ja venesatama. Isojako toteutettiin Ekniemessä vasta vuonna 1909, jolloin kylään lohkottiin kahdeksan uutta tilaa. 1930-luvun alussa kylän kaksi torppaa itsenäistyivät. Siirtoväkeä ei sijoitettu sotien jälkeen Ekniemeen. Ekniemen lossi liikennöi kylästä mantereelle Sauvoon vuosina 1928–1972. 1970-luvulla kylän läpi rakennettiin uusi maantie Pungbölen suuntaan Hultaan vievän tien jäädessä kylätieksi. ==Lähteet== Luokka:Kemiön kylät
Le Quiou

Le Quiou (bretoniksi Ar C'haeoù) on kunta läntisessä Ranskassa Côtes-d'Armorin departementissa Bretagnen alueella. Se sijaitsee Rancejoen varrella, noin 13 kilometriä Dinanin kaupungista etelään. Kunnan nähtävyys on 1400-luvulla valmistunut linna Château du Hac. Linnaa ympäröi renessanssiajan puutarha, joka koostuu aromaattisista- ja lääkekasveista. ==Lähteet== ==Aiheesta muualla== Luokka:Côtes-d’Armorin kunnat
Juhavaltteri Salminen

Juhavaltteri Salminen (s. 16. toukokuuta 1990 Turku, Suomi) on suomalainen urheiluselostaja, muusikko ja kirjailija, joka on erikoistunut jalkapalloon ja jääkiekkoon. Freelancerina työskentelevä Salminen on selostanut uransa aikana muun muassa Ylellä, UrhoTV:llä, Nelosella, Ruutu+:ssa, Viasatilla, Elisa Viihteellä ja Discoverylla. Salminen selosti jääkiekon nuorten MM-kilpailujen 2021 finaalin TV5:llä. Hän kirjoitti Salmisen Sanomat -urheilublogia Unibet- vedonlyöntiyhtiön nettisivuille. Juhavaltteri Salminen pelasi juniorina jalkapalloa TPS:ssä sekä jääkiekkoa TuTo:ssa ja TPS:ssä. Nykyisin hän pelaa jääkiekon III-divisioonassa. Salminen on valmistunut ammattikorkeakoulusta pääaineenaan journalismi. Hän mainitsee esikuvikseen J-P Jalon ja Turkka Talosen. Salminen on basisti Varissuo-yhtyeessä, johon hän liittyi vuonna 2023. Salminen on kirjoittanut kirjan Peter Kotilainen – Sankari ja kapinallinen, joka on salibandypelaaja Peter Kotilaisen elämäkerta. Teos käsittelee Kotilaisen uraa ja elämää niin pelikentällä kuin sen ulkopuolella, tuoden esiin hänen persoonallisuutensa ja haasteensa matkan varrella. Kirja korostaa Kotilaisen kaksijakoista roolia urheilumaailmassa: hän on sekä sankari että kapinallinen, joka rikkoo normeja ja haastaa perinteisiä odotuksia. ==Lähteet== Luokka:Suomalaiset urheiluselostajat Luokka:Suomalaiset urheilutoimittajat Luokka:Vuonna 1990 syntyneet Luokka:Elävät henkilöt
Apalone

Apalone on pehmeäkilpikonnien heimoon kuuluva kilpikonnasuku, joka sisältää kolme tai neljä elossa olevaa lajia. Sukua tavataan Pohjois-Amerikassa, ja se on maanosan ainoa pehmeäkilpikonnien suku. == Luokittelu ja evoluutio == Pehmeäkilpikonnien heimon alkuperä on luultavasti Aasiassa, ja nykyisistä pehmeäkilpikonnista Apalone on läheisintä sukua aasialaiselle Rafetus-suvulle. Sukujen uskotaan erkaantuneen toisistaan eoseenilla vallinneen lämpöjakson aikaan, arviolta noin 43 miljoonaa vuotta sitten. Siirtyminen Pohjois- Amerikkaan tapahtui todennäköisesti Beringian kautta, minkä mahdollisti nykyistä lämpimämpi ilmasto. Vaikka Apalone nykyään on pehmeäkilpikonnien ainoa Uudessa maailmassa elävä suku, alueella on jo liitukaudella elänyt pehmeäkilpikonnia, jotka saapuivat luultavasti Aasiasta useana eri aikana. Apalone-suvun suhde Uuden maailman muinaiseen pehmeäkilpikonnien lajikirjoon on epäselvä. Sukuun on sijoitettu useita neogeenikautisia, jopa liitukautisia fossiileja, mutta ainoa kuvattu, varmasti sukuun kuuluva esihistoriallinen laji on Floridan mioseenisista kerrostumista löydetty Apalone amorensis. Kuvattuja, mutta epävarmasti sukuun kuuluvia lajeja ovat ”Trionyx” leucopotamicus, ”Trionyx” latus ja ”Trionyx” miocaenus. Niiden sukulaisuus Apalonen kanssa saattaa olla vain näennäistä, mikä selittyisi epätäydellisillä fossiilijäänteillä sekä homoplasialla. === Lajit === * †Apalone amorensis * Mustapehmeäkilpikonna (Apalone atra)? * Piikkijokikilpikonna (Apalone ferox) * Sileäjokikilpikonna (Apalone mutica) * Piikkipehmeäkilpikonna (Apalone spinifera) == Lähteet == Luokka:Pehmeäkilpikonnat
Zehava Ben

Zehava Ben (oik. Zehava Benisty; s. 1968 Beerseba) on israelilainen laulaja. Hän on muzika mizrahit -genren suosituimpia ja 1990-luvun myydyimpiä israelilaisia laulajia. Ben syntyi marokonjuutalaiseen perheeseen ja kasvoi köyhässä kaupunginosassa Beersebassa. Hänen siskonsa on laulaja Etti Levy. == Lähteet == Luokka:Vuonna 1968 syntyneet Luokka:Israelilaiset laulajat Luokka:Elävät henkilöt
Luzino

Luzino () on maalaiskunta () Wejherowon piirikunnassa Puolassa. Sen väkiluku oli vuoden 2019 lopussa 16 539. Wejherowon piirikunnan asukkaista 7,8 prosenttia asuu Luzinon kunnassa ja sen pinta-alasta 8,7 prosenttia kuuluu Luzinon kuntaan. Kylät kunnassa ovat Barłomino, Dąbrówka, Kębłowo, Kochanowo, Luzino, Milwino, Robakowo, Sychowo, Tępcz, Wyszecino, Zelewo sekä Zielnowo. Luzinon kunnan alueen läpi virtaavat joet Łeba ja Reda sekä jälkeenmainitun sivujoet Bolszewka ja Gościcina. Milwinon kylässä sijaitseva kunnan korkein kohta on 201 m merenpinnan yläpuolella ja Zelewon kylässä sijaitseva kunnan matalin kohta 35 m merenpinnan alapuolella. Vuoden 2019 lopussa 49,8 prosenttia Luzinon asukkaista oli naispuolisia ja 50,2 prosenttia miespuolisia. Alle 18-vuotiaat muodostivat 26,6 prosenttia kunnan väestöstä, työikäiset 62 prosenttia ja eläkeikäiset 11,4 prosenttia väestön keski-iän ollessa 34,1 vuotta. Vuonna 2019 Luzinon kunnassa syntyi 261 lasta. Puolan vuoden 2011 väestönlaskennassa kunnan väestöstä 27,3 prosenttia puhui kašubin kieltä, ja kašubin kielellä onkin kunnassa virallisen avustavan kielen asema.Urzędowy rejestr gmin, w których używany jest język pomocniczy (PDF) == Lähteet == == Aiheesta muualla == * Gmina Wiejska Luzino Gdańskin tilastokeskus. Luokka:Puolan kunnat Luokka:Pommerin voivodikunta
Tero Kalliomäki

Tero Kalliomäki on suomalainen muusikko, jonka instrumentteja ovat kitara ja jouhikko. Kalliomäki tunnetaan Yearning-yhtyeen alkuperäisenä kitaristina jossa hän vaikutti vuosina 1994–1999 sekä Saattueen kitaristina ja pääasiallisena biisintekijänä. Lisäksi hän on tehnyt Ines Lukkasen kanssa musiikkia yhtyeiden Embassy Of Silence ja Uinuos nimissä ja esiintynyt Ineksen kanssa myös duona. Lisäksi Kalliomäki soittaa sähköjouhikkoa omassa Kallomäki- musiikkiprojektissa. Hän on itse rakentanut oman sähköjouhikon. Kallomäki on julkaissut pari albumia. Kalliomäki aloitti ekan sooloalbumin tekemisen josta on julkaistu singleinä muun muassa Kiirasnuotit. Eka albumi Minne nuoruus haudataan? julkaistiin loppuvuonna 2023, samanniminen single syksyllä 2023. Kalliomäellä on myös oma KillHill-studio, jossa osa julkaisuista on äänitetty. == Yhtyeet == * Consumed (80- ja 90-luvuilla) * Yearing (1994-1999) * Saattue * Embassy Of Silence * Uinuos * Kallomäki == Lähteet == == Aiheesta muualla == * Tero Kalliomäki Discogsissa * Tero Kalliomäen sävellyksiä Fono- äänitetietokannassa Luokka:Suomalaiset metallimusiikin kitaristit Luokka:Suomalaiset metallimusiikin säveltäjät Luokka:Syntymävuosi puuttuu Luokka:Elävät henkilöt
Enrique Míguez

Enrique Míguez Gómez (s. 4. maaliskuuta 1966 Tui, Pontevedra) on espanjalainen ratameloja ja olympiamitalisti. Míguez edusti yhdessä Narciso Suárezin kanssa Espanjaa Los Angelesin kesäolympialaisissa 1984, Soulin kesäolympialaisissa 1988 ja Barcelonan kesäolympialaisissa 1992. Los Angelesissa 1984 he saavuttivat pronssia 500 metrin kanadalaiskaksikossa ja sijoittuivat kuudenneksi 1 000 metrin kanadalaiskaksikossa. Soulissa 1988 ja Barcelonassa 1992 pari karsiutui 500 metrin kanadalaiskaksikossa välierissä. Välimeren kilpailuissa Míguez saavutti Languedoc-Roussillonissa 1993 yhden kultamitalin ja yhden hopeamitalin sekä Ateenassa 1991 yhden hopeamitalin. Míguez on pituudeltaan 173-senttimetrinen ja painaa 74 kilogrammaa. == Lähteet == Luokka:Espanjalaiset melojat Luokka:Espanjalaiset olympiamitalistit Luokka:Vuonna 1966 syntyneet Luokka:Elävät henkilöt
Breckinridge

Breckinridge voi tarkoittaa seuraavia: ;Henkilöt * Clifton Breckinridge (1846–1932), yhdysvaltalainen poliitikko * James Carson Breckinridge (1877–1942), yhdysvaltalainen merijalkaväen kenraali * John Breckinridge (1760–1806), yhdysvaltalainen poliitikko, Yhdysvaltain oikeusministeri 1805–1806 * John C. Breckinridge (1821–1875), yhdysvaltalainen poliitikko, Yhdysvaltain 14. varapresidentti * Madeline McDowell Breckinridge (1872–1920), yhdysvaltalainen suffragetti * Mary Carson Breckinridge (1881–1965), yhdysvaltalainen sairaanhoitaja * Mary Marvin Breckinridge (1905–2002), yhdysvaltalainen toimittaja * Sophonisba Breckinridge (1866–1948), yhdysvaltalainen juristi, aktivisti ja sosiaalityöntekijä ;Muut * USS Breckinridge, yhdysvaltalainen Wickes-luokan hävittäjä * Breckinridgen piirikunta Kentuckyssä Yhdysvalloissa
Vicente Blasco Ibáñez

Vicente Blasco Ibáñez (1867 Valencia, Espanja – 1928 Menton, Ranska) oli espanjalainen kirjailija. Blasco Ibáñez aloitti lainopinnot mutta perusti El Pueblo -nimisen lehden, joka ajoi tasavallan asiaa. Radikaalien mielipiteiden vuoksi hänet vangittiin, ja hän päätyi useita kertoja maanpakoon. Hän oli ensimmäisen maailmansodan jälkeen voimakkaasti saksalaisvastainen ja kirjoitti siinä hengessä romaanin Los cuatro jinetes del Apocalipsis.Jose Mauricio Saldanha Alvarez Universidade Federal Fluminense, Vicente Blasco Ibanez and the Four Horsemen of the Apocalypse: The Civil War of Europeans as a Cultural War Review of European Studies 9(3):62. Viitattu 27.4.2022 (artikkeli vapaasti luettavissa) Blasco Ibáñez edustaa kirjailijana naturalismia. Hänen teoksensa olivat varsin suosittuja. Värikkäissä teoksissa on usein taustana hänen kotiseutunsa Valencia. Toisinaan hän ilmaisee teoksissaan yhteiskunnallista antiklerikaalista tendenssiä. Myöhemmin hän kirjoitti historiallisia romaaneja.Blasco Ibáñez, Vicente. Otavan Iso tietosanakirja, osa 1, palsta 1300. Helsinki: Otava 1965 Rex Ingramin ohjaama elokuva Neljä ratsastajaa (1921) perustuu Blasco Ibáñezin teokseen Los cuatros jinetes del Apocalipsis. Rouben Mamoulianin ohjaama elokuva Verta ja hiekkaa vuodelta 1941 perustuu Blasco Ibáñezin teokseen Sangre y arena (suom. Verta ja hiekkaa, 1924). ==Suomennettua tuotantoa== * Verta ja hiekkaa (Sangre y arena), Porvoo: WSOY 1924 ** Verta ja hiekkaa (ote luvusta IV), antologiassa Espanjan ja Portugalin kirjallisuuden kultainen kirja, WSOY 1954 ==Lähteet== ==Aiheesta muualla== Luokka:Espanjalaiset kirjailijat Luokka:Vuonna 1867 syntyneet Luokka:Vuonna 1928 kuolleet
Lierikypärä

Lierikypärä (ransk. chapel-de-fer ja saks. Eisenhut, "rautahattu"; engl. kettle hat, "kattilahattu" tai war hat, "sotahattu") on keskiajalla ja uudella ajalla käytössä ollut kypärämalli. Nimensä mukaisesti lierikypärä on tehty raudasta tai teräksestä leveälierisen, yleensä pyöreäkupuisen hatun muotoon. ==Valmistus ja käyttö== pienoiskuva|Japanilaisia jingasa-tyyppisiä kypäriä Lierikypäriä esiintyy joissain karolingiajalta olevissa kuvissa, mutta ne nähtävästi hävisivät pian käytöstä. 1100-luvun lopulla, samaan aikaan kuin umpikypärät kehittyivät, lierikypärät palasivat käyttöön Länsi-Euroopassa. Joidenkin kuvalähteiden perusteella sitä käytettiin tuolloin myös Bysantissa ja on arveltu että se olisi alkujaan bysanttilainen keksintö. Varhaiset lierikypärät tehtiin spangenhelm-tapaan eli niittaamalla kolmiomaisia metallipaloja ristikkäisiin tukivanteisiin, joihin oli liitetty myös lieri. Myöhemmin kypärät alettiin takoa yhdestä rautalevystä. Yksinkertaisen rakenteensa ansiosta sen valmistaminen ei vaatinut suurta taitoa eikä paljoa työtä, ja se olikin suhteellisen edullinen. Lierikypäriä käyttivät enimmäkseen jalkaväki, mutta myös ratsuväki ja jopa ritarit käyttivät niitä ajoittain. Avoimena kypäränä lierikypärä ei suojannut kasvoja, mutta ei myöskään haitannut näkemistä eikä kuulemista, eikä se ollut yhtä kuuma kuin suljetut kypärämallit. Leveä lieri tarjosi hyvän suojan ylhäältä tulevia uhkia, kuten ratsastajan miekkaa, muurilta pudotettuja kiviä tai kaukaa kaaressa ammuttuja nuolia vastaan. Se tarjosi myös suojaa auringolta ja sateelta. Kypärää voitiin käyttää sellaisenaan tai rengaspanssarista tehdyn hupun, myöhemmin myös kaulaa ja kasvoja suojaavien panssarilevyjen kanssa (gorget, bevor). Euroopan ulkopuolella lierikypäriä käytettiin ainakin Itä- ja Kaakkois-Aasiassa, etenkin Burmassa, Laosissa ja Thaimaassa. Japanilaiset ashigaru-sotilaat käyttivät jingasa-kypärää, joka oli tehty raudasta tai kovitetusta nahasta kartiomaisen aasialaisen olkihatun malliseksi. ==Ensimmäisen ja toisen maailmansodan kypärät== Ensimmäisessä maailmansodassa teräskypärät tekivät paluun. Näistä brittiläinen Brodie-kypärä (jota kutsuttiin usein nimellä tin hat, "peltihattu") ja ranskalainen Adrian-kypärä olivat käytännössä moderneja, teollisesti tuotettuja lierikypäriä. Brittiläiset ja Kansainyhteisön sotilaat (mm. australialaiset ja kanadalaiset) käyttivät samanlaisia kypäriä myös toisessa maailmansodassa. Kuva:Adrian helmet 1.jpg|Ensimmäisen maailmansodan aikainen ranskalainen "Adrian Modele 1915" -kypärä. Kuva:91ID M1917 Helmet.jpg|Ensimmäisen maailmansodan aikainen M1917-kypärä, amerikkalainen versio brittien Brodie-kypärästä Kuva:British helmet.JPG|Toisessa maailmansodassa käytetty brittiläinen Brodie mk. II -kypärä ==Lähteet== == Aiheesta muualla == Luokka:Kypärät
Plévenon

Plévenon (bretoniksi Plevenon) on kunta läntisessä Ranskassa Côtes-d'Armorin departementissa Bretagnen alueella. Se sijaitsee Englannin kanaalin rannalla, noin 38 kilometriä Dinanin kaupungista luoteeseen. Kunta sijaitsee niemimaalla, jonka kärki Cap Fréhel on suosittu matkailukohde. Cap Fréhel on suojeltua nummea, jossa kanervat ja piikkiherneet kukoistavat. Niemimaalta on paikoin jopa 70 metrin äkkijyrkänne mereen. Jyrkillä kallioseinämillä ja rannikon saarilla elää noin 700 merilintuparia, kuten myrskyliitäjiä ja ruokkeja. Cap Fréhelissä on kaksi majakkaa. Vanhemman ja pienemmän majakan rakennutti vuonna 1685 tunnettu arkkitehti-insinööri Siméon Garangeau. Hän työskenteli Vaubanille, joka puolestaan oli Ranskan kuningas Ludvig XIV sotilasarkkitehti. Suurempi majakka rakennettiin vuonna 1950. Se on 30 metriä korkea ja majakan valo yltää 110 kilometrin päähän. Cap Fréhelin itärannalla kallion päällä on linnoitus Fort La Latte. Linnoitus tunnetaan myös nimellä Château de La Roche Goyon. Se on alun perin rakennettu 1400-luvulla, mutta muutettu linnoitukseksi 1600-luvulla. Fort La Latte oli kuvauspaikkana vuonna 1957 ilmestyneen elokuvan Viikingit loppukohtauksessa. Elokuvan pääosissa olivat Kirk Douglas ja Tony Curtis. Tiedosto:4022.Cap Frehel-Über 70m ragt das aus rotem Sandstein und schwarzen Schiefer bestehende Cap Frehel aus dem Meer empor-Cote de Emeraude,Village Plevenon.JPG|Cap Fréhelin jyrkkiä rantoja Tiedosto:4001.Cap Frehel-Das aus rotem Sandstein und schwarzen Schiefer bestehende Kliffdach ist bedeckt von Wiesen aus vielfarbigen Heidekraut,Stechginster und Erika.JPG|Nummen kasvillisuutta Tiedosto:00 3149 Leuchtturm am Cap Fréhel.jpg|Vanha ja uusi majakka Tiedosto:Fort de La Latte.jpg|Fort La Latte ==Lähteet== ==Aiheesta muualla== Luokka:Côtes-d’Armorin kunnat
United States Capitol Police

United States Capitol Police (USCP) on Yhdysvaltojen littovaltion poliisiviranomainen, joka vastaa Yhdysvaltain kongressin turvallisuudesta kaikkialla Yhdysvalloissa. Se on kongressin toimivallan alaisuudessa. USCP vastaa henkien ja omaisuuden suojelemisesta, rikollisuuden torjumisesta ja tutkinnasta sekä Capitolin alueen liikennesääntöjen valvomisesta. Sillä on täydet toimivaltuudet kaikkialla Capitolin ja kongressin kirjaston alueella. Sillä on myös virantoimitukselliset toimivaltuudet yhdessä muiden alueen poliisiviranomaisten kanssa koko Washington DC:n alueella. Henkilösuojelutehtävissä sillä on toimivaltuudet kaikkialla Yhdysvalloissa. == Lähteet == == Aiheesta muualla == Luokka:Yhdysvaltain poliisitoimi Luokka:Washington (DC)
Brady Skeens

Brady Skeens (s. 8. elokuuta 1995 Lenexa, Kansas) on yhdysvaltalainen koripalloilija, pelipaikaltaan sentteri tai iso laitahyökkääjä. Hän on pelannut ammattilaisurallaan Kanadassa ja Suomessa. == Urheilu-ura == Skeens pelasi yliopistokoripalloa NCAA II:ssa Washburnin joukkueessa vuosina 2014–2018. Hän kirjautti Washburn-vuosinaan yhteensä 170 heitontorjuntaa murskaten edellisen ennätyksen, joka oli tasan sata.Washburn University Athletics Hänet valittiin kolmesti sarjansa parhaaksi puolustuspelaajaksi.https://www.basket.fi/basket/uutiset/brady-skeens- suojelemaan-pyrinnon-koria/ Yliopistovuosiensa päätyttyä Skeens siirtyi ammatilaiseksi. Hän pelasi ensimmäisen ammattilaiskautensa kanadalaisessa Sudbury Fivessa 9,8 pisteen, 9,3 levypallon ja 1,9 heitontorjunnan keskiarvoilla pelitilanneheittojen tarkkuuden oltua korkea 71,7 prosenttia. Five sijoittui neljänneksi koronapandemian keskeytettyä kauden. Skeens valittiin kauden päätteeksi sarjan parhaiden puolustajien ja tulokkaiden joukkueisiin. Elokuussa 2020 Skeens siirtyi Suomen pääsarjassa pelanneeseen Tampereen Pyrintöön.https://pyrinto.fi/uutinen/brady-skeens-suojelemaan- pyrinnon-koria/ Hän pelasi koronaviruksen aiheuttaman tauon aikana myös yhden ottelun Pyrinnön akatemiajoukkueessa toiseksi korkeimmalla sarjatasolla ottaen 18 levypalloa.Brady Skeens – Suomen Koripalloliitto == Lähteet == * Brady Skeens Suomen Koripalloliitto * Profiili Washburn University Athletics === Viitteet === == Aiheesta muualla == * Brady Skeens Basketball Player Profile eurobasket.com * Profiili RealGM Luokka:Yhdysvaltalaiset koripalloilijat Luokka:Vuonna 1995 syntyneet Luokka:Elävät henkilöt
Brooke

Brooke voi viitata ainakin seuraaviin: ==Henkilönnimet== * Brooke, etunimi * Brooke, sukunimenä: ** Alan Brooke (1883–1963), brittiläinen sotamarsalkka ** Ally Brooke (s. 1993), yhdysvaltalainen laulaja ** Edward Brooke (1919–2015), yhdysvaltalainen republikaanipoliitikko ja senaattori ** James Brooke (1803–1868), Sarawakin kuningaskunnan hallitsija ** Jonatha Brooke (s. 1964), yhdysvaltalainen laulaja ja kitaristi ** Richard Kendall Brooke (1930–1996), eteläafrikkalainen lintutieteilijä ** Rupert Brooke (1887–1915), englantilainen runoilija ** Sian Brooke (s. 1980), brittiläinen näyttelijä ** Tim Brooke-Taylor (1940–2020), brittiläinen koomikko, näyttelijä ja käsikirjoittaja ** Tom Brooke (s. 1978), brittiläinen näyttelijä ** Van Dyke Brooke (1859–1921), yhdysvaltalainen elokuvaohjaaja, näyttelijä ja käsikirjoittaja ==Paikannimet== * Brooke, kunta Norfolkissa, Englannissa * Brooke, kunta Rutlandissa, Englannissa * Brooke, paikallishallinnoton alue Virginiassa, Yhdysvalloissa * Brooken piirikunta, piirikunta Länsi- Virginiassa, Yhdysvalloissa.
Brooke (etunimi)

Brooke on englantilaiselta kielialueelta lähtöisin oleva etunimi, jota käytetään yleensä naisennimenä. Alun perin Brooke on ollut sukunimi, mutta myöhemmin se on omaksuttu myös etunimeksi. Englannin brook-sana merkitsee puroa, joten Brooke-suvun kantaisä on mahdollisesti asunut jonkin puron lähellä. == Nimi Suomessa == Brooke-etunimi saapui Suomeen 1970-luvulla. Vuoteen 2024 mennessä Digi- ja väestötietoviraston etunimitilastoon on kirjattu noin 60–70 tämännimistä naista. Toisin kuin joskus on väitetty, televisiosarja Kauniit ja rohkeat ei missään vaiheessa tehnyt Brookesta ja Ridgestä suosittuja lasten etunimiä. Nimistöntutkimuksen dosentti Minna Saarelma-Paukkalan mukaan näiden nimien yleistymistä Suomessa hillitsee se, että ne ovat vaikeita ääntää. == Tunnettuja Brookeja == * Brooke Abel (s. 1988), yhdysvaltalainen taitouimari * Brooke Adams (s. 1949), yhdysvaltalainen näyttelijä * Brooke Andersen (s. 1995), yhdysvaltalainen moukarinheittäjä * Brooke Anderson (s. 1981), australialainen näyttelijä * Brooke Astor (1902–2007), yhdysvaltalainen hyväntekeväisyyden harjoittaja * Brooke Barbuto (s. 1987), yhdysvaltalainen jalkapalloilija * Brooke Bennett (s. 1980), yhdysvaltalainen uimari ja olympiavoittaja * Brooke Burke (s. 1971), yhdysvaltalainen näyttelijä ja malli * Brooke Burns (s. 1978), yhdysvaltalainen näyttelijä * Brooke Buschkuehl (s. 1993), australialainen pituushyppääjä * Brooke Candy, yhdysvaltalainen laulaja * Brooke Donoghue (s. 1995), uusiseelantilainen soutaja ja olympiamitalisti * Brooke Greenberg (1993–2013), kehitysvammastaan tunnettu yhdysvaltalainen * Brooke Hanson (s. 1978), australialainen uimari ja olympiavoittaja * Brooke Haven (s. 1979), yhdysvaltalainen pornonäyttelijä * Brooke Hayward (s. 1937), yhdysvaltalainen näyttelijä * Brooke Henderson (s. 1997), kanadalainen golfaaja * Brooke Hogan (s. 1988), yhdysvaltalainen laulaja ja Hulk Hoganin tytär * Brooke Krueger- Billett (s. 1980), australialainen moukarinheittäjä * Brooke Langton (s. 1970), yhdysvaltalainen näyttelijä * Brooke Nevin (s. 1982), kanadalainen näyttelijä * Brooke Pratley (s. 1980), australialainen soutaja ja olympiamitalisti * Brooke Raboutou (s. 2001), yhdysvaltalainen kiipeilijä * Brooke Scullion (s. 1999), Brooke, irlantilainen laulaja * Brooke Shields (s. 1965), yhdysvaltalainen näyttelijä * Brooke Smith (s. 1967), yhdysvaltalainen näyttelijä == Kuvitteellisia Brookeja == * Brooke Armstrong, hahmo televisiosarjassa Melrose Place * Brooke Davis, hahmo televisiosarjassa Tunteet pelissä * Brooke Logan, hahmo televisiosarjassa Kauniit ja rohkeat * Brooke Scott, hahmo videopelissä Life Is Strange == Lähteet == Luokka:Etunimet
Sudentassu

Sudentassu () eli Sipoonkorven silta on Vantaan Kuninkaanmäessä sijaitseva kevyen liikenteen silta, joka ylittää Vanhan Porvoontien ja johtaa Kuusijärven ulkoilualueelta Sipoonkorven kansallispuistoon. Sipoonkorven puoleisesta päästä, Neidonrinteen laelta, alkaa noin kahden kilometrin retkeilyreitti läheiselle Bisajärvelle sekä hiihtoreittejä useisiin eri suuntiin. Sillalle on matkaa Kuusijärven pysäköintipaikalta noin 800 metriä. == Suunnittelu ja rakentaminen == Sillan rakentaminen alkoi toukokuussa 2019, ja urakka valmistui saman vuoden marraskuussa, minkä jälkeen ympäristöön rakennettiin vielä ulkoilureittejä. Käyttöön silta avattiin 14. joulukuuta 2019. Viimeistely- ja valaistustöitä jatkettiin vielä seuraavan vuoden kesään saakka. Sillan on suunnitellut WSP Finland, ja sen rakennuttamisesta vastasi Destia. Silta maksoi Vantaan kaupungille noin 2,1 miljoonaa euroa. == Sillan mitat ja rakenne == Kahden jyrkän kalliorinteen väliin rakennettu Sudentassu on 20 metriä korkea ja 126 metriä pitkä teräksinen jatkuva palkkisilta. Se painaa 219 tonnia, ja sitä tukee neljän teräspilarin yhdistelmä. Viisi metriä leveä kansi eli päällysrakenne on valmistettu painekyllästetystä puusta. Silta koostuu säänkestävästä corten-teräksestä, jonka pinnalle muodostuu hapen ja kosteuden vaikutuksesta suojaava huoltovapaa ruostekerros, joka vaihtaa sävyä kastuessaan. Vinopinnakaiteita koristavat kasvi- ja eläinaiheiset koristeleikkaukset, jotka on valaistu led-valoin. Koristeiden lopullisen ilmeen vantaalaiset valitsivat äänestämällä useista kuviovaihtoehdoista. == Nimitys == Vantaan kaupunkisuunnittelulautakunnan nimistöryhmä järjesti Sipoonkorven sillalle avoimen nimikilpailun maaliskuussa 2020. Ehdotuksia uudeksi nimeksi kertyi 563, ja niiden joukosta valikoitui Sudentassu, joka on saanut inspiraationsa Sipoon sutta esittävästä vaakunasta ja Sipoon aikaisemmin suurista susikannoista. Uusi nimi herätti erimielisyyttä, eikä sen sopivuudesta päästy heti yksimielisyyteen. Oli epävarmaa, tarvittaisiinko sillan viralliseen nimeen silta-sana. Kaupunkisuunnittelulautakunta hyväksyi kuitenkin uuden nimen kesäkuussa 2020, ja Sudentassu-nimi lisättiin jo samana vuonna kansallispuiston reittikarttoihin. == Tunnustus== Sudentassu valittiin Vuoden 2021 sillaksi. Tunnustuksessa todettiin sillan olevan jämäkkä ja vakuuttava, mutta sopivan silti ympäristöönsä hienopiirteisesti. == Lähteet == ==Aiheesta muualla== Luokka:Vantaan kevyen liikenteen sillat Luokka:Kuninkaanmäki Luokka:Palkkisillat Luokka:Sipoonkorven kansallispuisto
Tienšaninmurmeli

Tienšaninmurmeli tai tiensaninmurmeli (Marmota menzbieri) on Tienšanin vuoristoalueella osissa Kazakstania, Kirgisiaa ja Uzbekistania tavattava murmeli. Kansainvälinen luonnonsuojeluliitto eli IUCN on määritellyt sen vaarantuneeksi lajiksi. ==Taksonomia== Tienšaninmurmeli voidaan jakaa kahteen alalajiin, M. m. menzbieri Tienšanin länsiosissa ja M. m. zachidovi Tienšanin pohjoisosissa. Alalajien esiitymisalueilla on noin 100 kilometrin välimatka. ==Koko ja ulkonäkö== Tienšaninmurmelin ruumiin pituus on 490 mm ja hännän pituus 120 mm. Painoa sillä on 3–4 kg. Turkki on selkäpuoleltaan oljenkeltainen tai ruskehtava. Turkissa on myös mustan ja tummanruskean sävyjä. Vatsapuoli on kermanvalkonen tai ruskeahko. Vatsapuolelta sama väritys ulottuu etujalkoihin ja päässä poskille saakka. Pää on vaalean tai tummanruskea. Kuonossa ja leuassa saattaa olla vaaleampaa väritystä. Hännänpää on musta tai tummanruskea. ==Levinneisyys ja elinympäristö== Tienšaninmurmelia tavataan Tienšanin vuoriston länsiosissa alueella, joka käsittää osia Kazakstanista, Kirgisiasta ja Uzbekistanista. Lajin elinympäristö käsittää vuoristoaroa ja niittyjä 2 000 – 3 400 metrin korkeuksilla merenpinnasta. Esintymisalueensa kuivemmilla osilla sitä tavataan pohjavesilähteiden tai lumikonosten lähettyvillä. Lajia saattaa esiintyä myös harvaan kasvavilla katajikoilla. ==Elintavat== Tienšaninmurmeli on päiväeläin. Laji tekee pesäkoloja, joilla voi olla pituutta 2,5–3 metriä. Pesään kuuluu yleensä myös 3–4 eri sisäänkäyntiä. Varsinaisen pesäkolon lisäksi se kaivaa ravinnonhaussa välaikaisempia koloja, joihin kuuluu vain yksi sisäänkäynti. Laji horrostaa perheryhminä. Perheryhmä käsittää lisääntyvän parin ja sen jälkikasvua. Ryhmän ulkopuolisiin yksilöihin suhtaudutaan aggressiivisesti ja oma kotialue merkitään hajumerkein. Horroksen alkaminen ajoittuu paikasta hieman riippuen elokuun keskiväliltä syyskuuhun. Horrostaminen päättyy lumen alkaessa sulaa. Parittelu tapahtuu horrostamisen jälkeen joko jo pesäkoloissa, tai niistä ulos tultua. Esiintymisalueensa eteläosassa ne saavat yleensä 1–4 poikasta ja pohjoisessa 2–7. Ainakin osa yksilöistä saavuttaa sukukypsyyden 2-vuotiaina. Joidenkin murmelien tiedetään eläneen luonnossa 10-vuotiaiksi saakka. Tärkein ravinnonlähde on maan alla kasvavat kasvit. Se syö esimerkiksi juuria, maavarsia, heiniä, kukkia ja sipuleja. Lajin pääasiallisia petoeläimiä ovat susi (Canis lupus), paimentolaisten koirat ja petolinnut. Vaaran uhatessa tienšaninmurmeli antaa hälytysäänen. ==Uhat ja suojelu== Kansainvälinen luonnonsuojeluliitto eli IUCN on määritellyt tienšaninmurmelin vaarantuneeksi lajiksi. Sen levinneisyysalue on suhteellisen pieni ja todennäköisesti pienenemään päin. Lajia uhkaava tekijä on sen elinympäristön häviäminen maanviljelyksen takia. ==Lähteet== Luokka:Murmelit
Siuntion kylpylä

Siuntion kylpylä (ruots. Sjundeå bad) on vuonna 1976 rakennettu kylpylä ja hyvinvointikeskus Siuntiossa Uudellamaalla. Kylpylän yhteydessä on 191 huonetta kattava hotelli ja 30 hehtaarin ulkoilualue. Kylpylän on suunnitellut arkkitehti Matti Hakala. Nykyisin kylpylän omistaa majoitusalan yritys Hotelli Siuntio, joka harjoittaa matkailutoimintaa entisen kylpylän tiloissa. == Historia ja toiminta == Siuntion kylpylä juontaa juurensa Miina Sillanpään perustamaan loma- ja virkistäytymispaikkaan Lepopirttiin, joka sijaitsee kylpylän läheisyydessä. Kylpylän omistaa nykyisin Miina Sillanpään säätiö, joka ilmoitti vuonna 2020 myyvänsä kiinteistön. Vuonna 1978 Miina Sillanpään säätiö perusti Siuntion Yrtti OY -nimisen yrityksen hoitamaan kylpylän hotelli- ja ravintolatoimintaa. Tällöin kuntoutustoiminta jäi itse säätiön vastuulle. Vuonna 1984 Miina Sillanpään säätiö päätti yhtiöittää palvelunsa ja kylpylä siirtyi Miinan Hoitolat OY:n alaisuuteen. Siuntion kylpylän kuntoutuspalveluita nauttivat muun muassa erityisesti veteraanit ja aikuiset, jotka kaipasivat kuntoutusta. Kylpylän alkuperäiset tekstiilit, kuten verhot tehtiin vapaaehtoisten voimin talkootyönä. Alkuperäiset huonekalut hankittiin Artekilta ja liinavaatteet Marimekolta. Ennen omistajanvaihdosta kiinteistöä vuokrasi Scandic ja kylpylä toimi nimellä Scandic Siuntio. Aiempia vuokralaisia olivat muun muassa Rantasipi ja Cumulus. Scandic ilmoitti marraskuussa 2021, että se ei uusi vuokrasopimustaan huhtikuun 2022 jälkeen. Hotelli oli tosin suljettuna johtuen koronaviruksesta jo vuoden 2020 keväästä. === Hotelli Siuntio === Miina Sillanpään säätiö myi kylpyläkiinteistön Siuntio Invest -yhtiölle vuonna 2023. Siuntio Investin sisaryhtiö Lepolampi jatkaa kiinteistössä hotelli- ja ravintolatoimintaa. Hotelli Siuntio aloitti toimintansa toukokussa 2023. Siuntion kunta puolestaan vuokrasi Hotelli Siuntiolta muun muassa kuntosalin, uimahallin, liikuntasalin, sekä otti hoitaakseen ulkoilualueita kylpylän ympäristöstä. Hotelli Siuntio ilmoitti myös muuttavansa osan hotellihuoneista asunnoiksi, sekä nimeävänsä entisen kylpylän alueella sijaitsevan Lepopirtin uudelleen Villa Miinaksi. === Puutarha === Siuntion kylpylän puutarhasuunnitelman on laatinut maisema- arkkitehti Maj-Lis Rosenbröijer vuonna 1976. Rosenbröijer suunnitteli puutarhaan muun muassa kauniita ruusuistutuksia ilahduttamaan kylpylävieraita. == Lähteet == Luokka:Suomalaiset kylpylät Luokka:Suomen hotellit Luokka:Siuntion rakennukset ja rakennelmat
Stephanie Grisham

Stephanie Grisham (s. 23. heinäkuuta 1976 Colorado) on yhdysvaltalainen viestinnän ammattilainen.Inside former White House press secretary Stephanie Grisham's rocky rise to the top of the Trump administration Business Insider Grisham valmistui Eastmont High Schoolista East Wenatcheessa, Washingtonissa. Hänet hyväksyttiin Colorado Mesa Universityyn, mutta hän ei ottanut opiskelupaikkaa vastaan. Grisham työskenteli vuonna 2012 Mitt Romneyn lehdistöpäällikkönä tämän presidentinvaalikampanjassa. Vuonna 2015 hän liittyi Donald Trumpin vaalikampanjaan lehdistöavustajana. Trumpin voitettua Yhdysvaltain presidentinvaalit 2016 hänestä tuli tämän varalehdistösihteeri. Toukokuussa 2019 Grisham valittiin Valkoisen talon lehdistösihteeriksi, jona hän toimi, kunnes häntä seurasi huhtikuussa 2020 Kayleigh McEnany. Tämän jälkeen Grisham työskenteli Melania Trumpin henkilöstöpäällikkönä. Hän erosi tästä tehtävästä 6. tammikuuta 2021 Yhdysvaltain kongressitaloon tunkeutumisen jälkimainingeissa.First lady's chief of staff and former WH press secretary resigns over violent protests CNN Grisham oli vuosina 1997–2004 naimisissa uutisankkuri Dan Marriesin kanssa. Hänellä on kaksi poikaa, jotka syntyivät vuosina 1998 ja 2008. == Lähteet == Luokka:Valkoisen talon lehdistösihteerit Luokka:Vuonna 1976 syntyneet Luokka:Elävät henkilöt
Animaatio (taideteos)

Animaatio on Tuula Närhisen Leinelän rautatieasemalle luoma taideteos, jossa on viittauksia evoluutioon. Teos koostuu 27:n siluettikuvan sarjasta eläin- ja ihmishahmoja, jotka on leikattu alumiinilevystä ja kiinnitetty aseman betoniseen tukimuuriin. Animaatio-teos on Helsinki-Vantaan lentoaseman rautatieasemalta Helsingin keskustaan vievän junaradan varressa vastapäätä laituria olevassa betonisessa tukimuurissa. Se on tehty alumiinilevyistä leikatuista 27 siluetista, jotka kuvaavat eläin- ja ihmishahmoja. Teoksen kokonaispituus on 98 metriä ja korkeus 3 metriä. Lentoaseman suunnasta tultaessa teos alkaa kurjella, joka käy vähittäisiä muodonmuutoksia kehittyen nisäkkäiksi. Siitä kehittyy vähitellen ihminen, minkä jälkeen teoksen hahmot alkavat taas muuttua vähitellen päätyen eläimiksi. Tuula Närhinen sanoo teoksen asettavan kyseenalaiseksi rajan ihmisen ja eläimen välillä. Ympäristötaiteen säätiö valitsi vuonna 2015 Kehäradan taiteen ympäristötaidekohteeksi. Palkintoperustelussa todettiin muun muassa: ”Kehäradan taide on oiva esimerkki taiteen nivomisesta osaksi julkista ympäristöä suunnitteluvaiheesta lähtien”. Kokonaisuuden ovat tilanneet Vantaan kaupunki, Liikennevirasto ja Finavia Oy. == Lähteet == == Aiheesta muualla == * * * * * Luokka:Taideteokset
Lin Wood

Lucian Lincoln "Lin" Wood nuorempi (s. 19. lokakuuta 1952) on yhdysvaltalainen juristi.Biographical information on L. Lin Wood AccessWDUN Wood sai humanististen tieteiden kandidaatin arvon Mercerin yliopistosta vuonna 1974 ja oikeustieteen tohtorin arvon Mercerin yliopiston lakikoulusta vuonna 1977. Hän on edustanut oikeudessa monia tunnettuja henkilöitä, kuten Richard Jewelliä, Gary Conditia ja JonBenét Ramseyn vanhempia. == Toiminta Yhdysvaltain presidentinvaalien 2020 yhteydessä == Wood on Donald Trumpin kannattaja. Hän yritti nostaa Yhdysvaltain presidentinvaalien 2020 jälkeen monia oikeusjuttuja kumotakseen vaalitulokset. 1. tammikuuta 2021 Wood ehdotti Twitterissä varapresidentti Mike Pencen pidättämistä ja teloittamista ampumalla maanpetoksesta. Hän syytti "vaalien varastamisesta" demokraattien lisäksi republikaaneja, George Sorosia, Bill Gatesia, CIA:a ja ulkovaltoja. Jotkut republikaanit olivat kohdistaneet Mike Penceen kritiikkiä siitä, että tämä ei suostunut julistamaan Trumpia vaalien voittajaksi.Pro-Trump lawyer Lin Wood insists he is not insane after tweeting that Mike Pence should face execution by firing squad Business Insider 7\. tammikuuta 2021 Twitter vahvisti poistaneensa Woodin tilin palvelusta pysyvästi.Twitter permanently removes pro-Trump lawyer Lin Wood from platform The Hill == Lähteet == Luokka:Yhdysvaltalaiset salaliittoteoreetikot Luokka:Yhdysvaltalaiset juristit Luokka:Vuonna 1952 syntyneet Luokka:Elävät henkilöt
Jesse Bledsoe

Jesse Bledsoe (6. huhtikuuta 1776 Culpeperin piirikunta, Virginia – 25. kesäkuuta 1836 Nacogdochesin lähistö, Texas) oli yhdysvaltalainen demokraattis-republikaanisen puolueen poliitikko. Hän istui vuosina 1813–1815 Yhdysvaltain senaatin jäsenenä Kentuckysta. Hän oli myös Kentuckyn osavaltion edustajainhuoneen (1812) ja senaatin (1817–1820) jäsen.BLEDSOE, Jesse Biographical Directory of the United States Congress Bledsoe opiskeli oikeustiedettä Lexingtonissa ja sai juristinoikeudet vuoden 1800 paikkeilla. Vuonna 1808 hänestä tuli Kentuckyn Secretary of State. Bledsoe toimi myös Transylvania Universityn oikeustieteen professorina ja Disciples of Christ -kirkon pappina. Hän muutti vuonna 1833 Mississippiin ja vuonna 1835 Texasiin, jossa kuoli. Poliitikkoja olivat myös Bledsoen sisaruksenpoika Robert Emmett Bledsoe Baylor ja lapsenlapsensa Benjamin Gratz Brown. == Lähteet == Luokka:Yhdysvaltain senaatin jäsenet Luokka:Yhdysvaltalaiset juristit Luokka:Yhdysvaltalaiset papit Luokka:Vuonna 1776 syntyneet Luokka:Vuonna 1836 kuolleet
Benjamin Gratz Brown

Benjamin Gratz Brown (28. toukokuuta 1826 Lexington, Kentucky – 13. joulukuuta 1885 Kirkwood, Missouri) oli yhdysvaltalainen poliitikko ja juristi.BROWN, Benjamin Gratz (1826-1885) Biographical Directory of the United States Congress Brown valmistui Transylvania Universitysta vuonna 1845 ja Yale Collegesta 1847. Hän sai juristinoikeudet vuonna 1849. Brown istui Missourin osavaltion edustajainhuoneen jäsenenä vuosina 1852–1858 ja oli vuonna 1857 ehdolla Missourin kuvernööriksi. Hän taisteli unionin armeijassa Yhdysvaltain sisällissodassa. Vuosina 1863–1867 Brown istui Yhdysvaltain senaatissa. Vuonna 1871 hänet valittiin Missourin kuvernööriksi kaksivuotiskaudelle liberaalirepublikaanina demokraattipuolueen tuella.Benjamin Gratz Brown, 1871-1873 Missouri Secretary of State Hän oli liberaalirepublikaanina Horace Greeleyn varapresidenttiehdokas Yhdysvaltain presidentinvaaleissa 1872. John Brown ja Jesse Bledsoe olivat Brownin isoisät. Brown meni naimisiin Mary Ginnin kanssa ja sai seitsemän lasta.Gov. Benjamin Gratz Brown National Governors Association == Lähteet == Luokka:Yhdysvaltain senaatin jäsenet Luokka:Missourin kuvernöörit Luokka:Yhdysvaltalaiset juristit Luokka:Vuonna 1826 syntyneet Luokka:Vuonna 1885 kuolleet
Robert Emmett Bledsoe Baylor

Robert Emmett Bledsoe Baylor (10. toukokuuta 1793 Lincolnin piirikunta, Kentucky – 6. tammikuuta 1874 Gay Hill, Texas) oli yhdysvaltalainen poliitikko, juristi ja baptistipastori.BAYLOR, Robert Emmett Bledsoe Biographical Directory of the United States Congress Baylor palveli vuoden 1812 sodassa ja komensi rykmenttiä creek-sodassa. Hänet valittiin vuonna 1824 Alabaman edustajainhuoneeseen. Vuosina 1829–1831 hän istui jacksonilaisena Yhdysvaltain edustajainhuoneen jäsenenä Alabamasta, ja hän oli epäonnistuneesti uudelleen ehdolla vuonna 1830. Baylor työskenteli käräjätuomarina 25 vuoden ajan. Hän oli Baylorin yliopiston perustaja ja toimi siellä oikeustieteen professorina. Hän oli myös perustamassa Baylor Female Collegea. Baylor asui Texasissa vuodesta 1839 ja kuului vuonna 1845 toimielimeen, joka muotoili Texasin osavaltion perustuslain. Hän oli Jesse Bledsoen sisaruksenpoika. == Lähteet == Luokka:Yhdysvaltain edustajainhuoneen jäsenet Luokka:Yhdysvaltalaiset juristit Luokka:Yhdysvaltalaiset papit Luokka:Vuonna 1793 syntyneet Luokka:Vuonna 1874 kuolleet
Matt Hancock

Matthew John David "Matt" Hancock (s. 2. lokakuuta 1978 Chester) on brittiläinen konservatiivipuolueen poliitikko.Revealed: Matt Hancock's 'step- grandfather' whose Covid death brought Health Secretary close to tears in Parliament Daily Mail Hancock valmistui Exeter Collegesta ensimmäisen luokan kunniamaininnoin filosofiassa, politiikassa sekä taloustieteessä ja sai maisterin arvon taloustieteessä Cambridgen yliopistosta. Hän työskenteli vuosina 2000–2005 Englannin pankin ekonomina. Hancock valittiin toukokuussa 2010 West Suffolkin vaalipiiristä Britannian parlamentin jäseneksi. Hän on toiminut useissa hallituksen tehtävissä vuodesta 2012. Hän oli kulttuuriministerinä ennen nimityksen saamista terveys- ja sosiaalihuoltoministeriksi 9. heinäkuuta 2018.The Rt Hon Matt Hancock MP Gov.uk Hancock oli ehdokkaana konservatiivipuolueen puheenjohtajavaalissa 2019 mutta vetäytyi ehdokkuudesta 14. kesäkuuta.Who is the Tory Health Secretary, Matt Hancock? Tatler Hancock meni vuonna 2006 naimisiin osteopaatti Martha Hoyer Millarin kanssa. Hänellä on kolme lasta. Hänen puolisonsa on suurlähettiläs, 1. Inchyran paroni Frederick Millarin lapsenlapsi. Maaliskuussa 2020 Hancock sai tartunnan koronaviruspandemiassa.Health Secretary Matt Hancock says Covid-19 infection was like having 'glass in my throat' Evening Standard == Lähteet == Luokka:Yhdistyneen kuningaskunnan alahuoneen jäsenet Luokka:Yhdistyneen kuningaskunnan terveysministerit Luokka:Kulttuuriministerit Luokka:Vuonna 1978 syntyneet Luokka:Elävät henkilöt
Batis (kasvisuku)

Batis on Bataceae-heimoon kuuluva pieni kasvisuku ja samalla myös heimonsa ainoa suku. Sukuun kuuluu ainakin kaksi lajia, mutta sukuun on kuvattu myös kolme muutakin lajia, joiden taksonominen asema on toistaiseksi epäselvä. == Lajeja == * Batis argillicola * Batis maritima == Lähteet == Luokka:Brassicales
Edward Bairstow

Edward Cuthbert Bairstow (22. elokuuta 1874 Huddersfield – 1. toukokuuta 1946 York) oli brittiläinen urkuri, kuoronjohtaja ja säveltäjä.Edward Bairstow AllMusicSir Edward Cuthbert Bairstow Hyperion Records Bairstow opiskeli urkujensoittoa ja musiikin teoriaa Durhamin yliopistossa, josta valmistui vuonna 1894. Hän sai samasta yliopistosta musiikin tohtorin arvon vuonna 1901. Hänen pääasialliset urkujensoiton opettajansa olivat John Farmer ja Frederick Bridge. Bairstow työskenteli Yorkin tuomiokirkon urkurina vuodesta 1913 kuolemaansa asti. Vuonna 1929 hänestä tuli Durhamin yliopiston professori. Hän sai ritarinarvon vuonna 1932 sekä kunniatohtorin arvot Leedsin (1936) ja Oxfordin yliopistoista (1945). Bairstow oli aikanaan tunnetumpi urkurina, mutta nykyisin hänet muistetaan parhaiten kirkolliseen käyttöön tehdyistä sävellyksistä, joihin kuuluvat "Save Us, O Lord" (1902), "Blessed City" (1914) ja "Let All Mortal Flesh Keep Silence" (1925). Hän sävelsi hengellisen musiikin ohella urku- ja pianoteoksia, esimerkiksi urkusonaatin (1937). == Lähteet == == Aiheesta muualla == * IMSLP: nuotteja Luokka:Brittiläiset urkurit Luokka:Brittiläiset kuoronjohtajat Luokka:Brittiläiset säveltäjät Luokka:Vuonna 1874 syntyneet Luokka:Vuonna 1946 kuolleet
Reuna (albumi)

__NOTOC__ Reuna on suomalaisen Pariisin Kevät -yhtyeen seitsemäs studioalbumi. Se julkaistiin 16. elokuuta 2019. Albumilta julkaistiin kolme singleä: ”Tuuli”, ”Liekki” ja ”Onks se rakkautta”. Reuna nousi toisella listaviikollaan Suomen virallisen albumilistan neljänneksi ja fyysisten albumeiden listalla ensimmäiseksi. == Tyyli == Albumin on sanottu vieneen yhtyeen tyyliä huomattavasti elektronisempaan suuntaan, ja sen teemoiksi on nimetty muutos ja vanheneminen. Siirtyminen kauemmas ”orgaanisesta bändisoinnista” ja rock- estetiikasta oli yhtyeen keulahahmo Arto Tuunelan mukaan tietoinen päätös. Reunan kappaleita Tuunela on luonnehtinut unenomaisiksi ja kappalerakenteita ”epäortodoksisiksi”. Tuunelan mukaan albumi kertoo rajojen ylittämisestä ja pelkojen kohtaamisesta. Sanoitukset ovat peräisin Tuunelan omasta elämästä, ja hän on kutsunut albumia hyvin henkilökohtaiseksi. Albumin tyyliä on toistuvasti verrattu Ruusut-yhtyeeseen. == Kappaleet == == Arvostelut == * Desibeli.net: * Savon Sanomat: * Soundi: == Lähteet == == Aiheesta muualla == * Heikkilä, Heini: Pariisin Kevään Reuna – sumenevalla rajalla kahden maailman välissä. Totuus. 10.9.2019. * Alanko, Tero: Syvällä popin ihmemaassa. Suomen Kuvalehti. 22.11.2019. Luokka:Vuoden 2019 albumit Luokka:Pariisin Kevään albumit
Francis Lubbock

Francis Richard Lubbock (16. lokakuuta 1815 Beaufort, Etelä-Carolina – 22. kesäkuuta 1905 Austin, Texas) oli yhdysvaltalainen demokraattisen puolueen poliitikko.Lubbock, Francis Richard (1815–1905) Texas State Historical Association Lubbock jätti koulun 14-vuotiaana isänsä kuoltua ja aloitti työskentelyn rautakaupassa. Tämän jälkeen hän loi uraa liike-elämässä Etelä- Carolinassa ja sitten New Orleansissa. Hän jatkoi liiketoimia muutettuaan Texasiin vuonna 1836. Lubbock aloitti 1840-luvulla karjatilatoiminnan. Vuosina 1857–1859 hän toimi Texasin varakuvernöörinä ja vuosina 1861–1863 kuvernöörinä. Lubbock siirtyi kuvernöörikauden päätyttyä asepalvelukseen, ja unionin armeija piti häntä kahdeksan kuukauden ajan vangittuna Fort Delawaressa ennen armahtamista. Vuosina 1878–1891 Lubbock oli Texasin osavaltion varainhoitaja. Vuodesta 1891 kuolemaansa hän asui Austinissa. Hän oli kolmesti naimisissa. == Lähteet == Luokka:Yhdysvaltalaiset demokraattipoliitikot Luokka:Texasin kuvernöörit Luokka:Vuonna 1815 syntyneet Luokka:Vuonna 1905 kuolleet
Simon Pahnilan museo

Simonkylällä sijaitseva Pahnilan kotiseutumuseo on alkuperäisellä paikallaan oleva maatila, jonka pihapiiri on yhä lähes täysin 1886 perustetussa muodossaan. Museon vanhimmat rakennukset ovat 1800-luvun lopulta, ja esinekokoelma suurelta osin taloon alun perin kuulunutta. Päärakennus on tyypillinen simolainen talonpoikaistalo, jossa on korkea kivijalka ja mutterikuisti. Päärakennuksen lisäksi pihapiiriin kuuluu liiteri, navetta, talli-maitohuone, savusauna, riihi ja elohuone. Tilalla oli aikanaan noin 60-70 ha maata, 5-6 lehmää, 2 hevosta, sekä vasikoita, lampaita ja kanoja. Elanto saatiin maanviljelyksestä ja lohenkalastuksesta. Museo sijaitsee Simonkylällä, joka on valtakunnallisesti merkittävä rakennettu kulttuuriympäristö ja valtakunnallisesti arvokas maisema-alue. Kylän läpi kulkeva Simonkyläntie on osa valtakunnallisesti merkittävää Pohjanmaan rantatietä, ja noin 3 km matkalta museotietä. Alueen historiaan voi tutustua myös Simon maankohoumapuiston reittien ja opasteiden kautta. { "type": "FeatureCollection", "features": [ { "type": "Feature", "properties": {"title": "Simon Pahnilan kotiseutumuseo", "marker-symbol": "museum", "marker- color": "0050d0"}, "geometry": { "type": "Point", "coordinates": [ 25.041861304657093, 65.6291237349059 ] } } ] } == Lähteet == Luokka:Simon museot Luokka:Suomen kotiseutumuseot